stanford-oval/wikipedia huggingface dataset:
Galaktinen tasavalta
Historia > Vanha Tasavalta

Alkuperäinen Tasavalta perustettiin yli 25 000 vuotta sitten, kun Coruscantissa allekirjoitettiin galaktinen perustuslaki. Tasavalta koostui alun perin keskusmaailmoista, jotka ympäröivät galaksin syvää ydintä, mutta ajan myötä se laajeni galaksin siirtokuntiin ja muille alueille, kasvaen pelkästä liittoumasta galaktiseksi hallitukseksi ja suurvallaksi. Jokaisella Tasavaltaan kuuluvalla planeetalla oli lähettiläänä sekä edustajanaan senaatista oma senaattori. Senaatin johtajana toimi ylikansleri, tunnettu myös pelkkänä kanslerina, joka valittiin senaattorien joukosta. Tasavallalla oli alun perin käytössään pienet asevoimat, mutta enimmäkseen rauhaa piti yllä jediritarikunta, ihmisten ja olioiden ryhmä, joka ei teknisesti ollut osa Tasavaltaa, mutta jonka jäsenillä oli kyky hallita Voimaa, kaikkia eläviä olentoja ympäröivää ja galaksia koossa pitävää energiakenttää, ja jotka käyttivät kykyjään rauhan ylläpitämiseen sekä toimiakseen galaksin epävirallisina poliisivoimina.
Laajentuessaan Tasavalta kohtasi zygerrialaisten orjaimperiumin. Tasavalta vastustaa orjuutta, mutta orjiin kohdistuvan taloudellisen riippuvaisuutensa, Zygerria kieltäytyi liittymästä Tasavaltaan. Lopulta Tasavalta ja jedit julistavat sodan zygerrialaisia vastaan ja voittivat. Zygerrian orjaimperiumin lisäksi Tasavalta ja jedit päätyivät myös sotaan mandalorialaisten soturikulttuuria vastaan sekä sithejä, Voiman pimeää puolta hallitsevia ihmisiä ja olioita, jonka perustajat olivat alun perin eronneet jediritarikunnasta vuosituhansia sitten. Jedien ja sithien suuressa sodassa Sith-imperiumi onnistuu laajenemaan toiseksi galaktiseksi suurvallaksi ja valtaamaan lopulta myös Coruscantin. Jedit onnistuvat lopulta ajamaan sithit pois Coruscantista ja monet sitheistä tuhoavat toisensa, galaksin olettaessa sithien lopulta tuhoutuneen kokonaan. Vanha Tasavalta uudelleenorganisoitiin Galaktiseksi Tasavallaksi ja Ruusanin reformaation myötä asevoimat lakkautettiin ja ylikansleri joutui luovuttamaan suuren osan valtuuksistaan senaatille.
Historia > Laajentuminen ja pysähtyneisyys

Seuraavia vuosia juhlittiin tuhatvuotisena rauhana ja Tasavalta laajeni myös galaksin keskikehälle. Tapahtumia ajalta 200 vuotta ennen Kloonisotien alkua kutsuttiin ”Uljaan tasavallan aikakaudeksi”. Tämä oli Galaktisen tasavallan ja jediritarikunnan kulta-aikaa, kun jedit olivat Starlight Beacon -avaruusasemalla matkustaneet galaksin ulkokehälle ja perustaneet ”galaktisen rintaman” (engl. Galactic Frontier) tutkiakseen ulkokehän planeettoja tarkemmin ja laajentaakseen Tasavaltaa yhä entisestään.
Mutta Uljaan tasavallan ajan päätyttyä, senaattorit alkoivat ajatella enemmän omia etujaan kuin koko galaksin etua, alkaen monien kauppakiltojen, kuten InterGalaktisen pankkiklaanin ja Kauppaliiton ohella havitella aggressiivisesti itselleen ulkokehän planeetoilta saatavia resursseja sekä muodostaa väkisin uusia kauppareittejä.
Historia > Uusi Tasavalta

23 vuoden hallinnon jälkeen Imperiumi alkoi romahtaa, kun Kapinaliitto voitti Endorin taistelun ja vuosi myöhemmin, Jakkun taistelun jälkeen, Galaktisen tasavallan entinen varakansleri ja Imperiumin nykyinen suurvisiiri Mas Amedda allekirjoitti galaktisen rauhansopimuksen Kapinaliitosta muodostetun Uuden tasavallan kanssa. Pieni osa Imperiumin joukoista kuitenkin pakeni galaksin tuntemattomille lohkoille, muodostaen Ensimmäisen ritarikunnan, vielä pienemmän osan Imperiumia yhä vastustaessa aktiivisesti Uutta tasavaltaa.
Senaatti

Galaktinen senaatti (engl. Galactic Senate), tunnettu myös Imperiumin senaattina, on Galaktisen tasavallan suurin hallintoelin, johon kuului noin kolmetuhatta senaattoriedustajaa. Heistä pieni joukko kuului ylikansleria avustavaan senaattoreiden neuvostoon.
Senaatin tehtäviin kuului säätää lakeja ja edustaa demokratiaa. Senaattorit oli valittu yleensä vaaleilla tasavallan hallintosektoreiden planeettojen kansalaisista. Senaattia johti arvovaltainen mielipidejohtaja ylikansleri, joka nautti senaatin luottamusta. Vielä Galaktisen tasavallan kulta-ajalla senaatin toimintakyky oli mutkaton, mutta se alkoi heiketä byrokratian, korruption ja sithien juonittelun ansiosta.
Vuosien 22 eYt – 19 eYt kloonisotien seurauksena senaatti antoi poikkeusvaltuuksia luotetulle demokratian puolustajalle, kansleri Palpatinelle, jotta päätöksiä syntyisi nopeammin. Palpatine ei kuitenkaan ollutkaan niin lempeä kuin vaikutti, ja hän järjesti uudelleen koko Tasavallan Imperiumiksi senaatin edessä ja nimitti itsensä uuden järjestyksen galaktiseksi keisariksi.
Kun Uuden toivon tapahtumat vuonna 0 eYt lähenivät, keisari hajotti nyt Imperiumin senaattina tunnetun lainsäädäntöelimen. Sitten oli viimeinenkin jäänne tasavallan ajalta poissa.
Senaatti > Ylikansleri

Ylikansleri (engl. Supreme Chancellor), tai kansleri, oli Galaktisen tasavallan valtion ja hallituksen keulakuva, joka oli senaatin valitsema. Yksi ylikanslerin virkakausi kestää yleensä neljä vuotta, mutta Palpatine onnistui hyödyntämään galaktisen perustuslain aukkoja pidentääkseen omaa virkakauttaan kuudella vuodella ja Kloonisotien ajaksi myönnettyjen hätävaltuuksien ansiosta vielä kolmella vuodella lisää, kunnes lopulta muutti Tasavallan Imperiumiksi.
Aiheesta muualla

Galaktinen Tasavalta Tähtien sodan virallisilla sivuilla (englanniksi)
Galaktinen Tasavalta Wookieepediassa (englanniksi)
Galaktinen Tasavalta Jedipediassa
Vanhan Tasavallan tunnus
Tähdet, tähdet (4. tuotantokausi)

| Tähdet, tähdet (4>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  MTV3
Ensimmäinen esitys:  2017-10-88. lokakuuta 2017
Viimeinen esitys:  2017-12-1010. joulukuuta 2017
Esitysten määrä:  10
Kaudet
 ← Edellinen 3. tuotantokausi Seuraava → 5. tuotantokausi
Tähdet, tähdet -televisiosarjan neljäs tuotantokausi esitettiin MTV3-kanavalla loka–joulukuussa 2017. Kaudella Suomen parhaan esiintyjän -tittelistä kilpailivat Janna, Tomi Metsäketo, Erika Vikman, Elias Kaskinen, Erja Lyytinen, André Linman, Nelli Matula, Mikael Saari, Jannika B ja Veeti Kallio.
Ennen kolmatta jaksoa MTV päätti pudottaa kilpailusta Tomi Metsäkedon hänen ympärillään olleen naisten ahdistelukohun vuoksi.
Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi edellisten tapaan Mikko Leppilampi. Kaudella aloitti 
”lentävänä” tähtitoimittajana toimittaja-juontaja Laura Friman, joka seurasi kilpailijoiden taivalta kulisseissa harjoitteluviikkojen aikana.
Kaudella oli uutuutena sääntömuutos edelliskausiin verrattuna: ensimmäinen pudotus nähtiin vasta neljännessä jaksossa, aiemman toisen jakson sijaan.
1. suora lähetys (8.10.2017)

Ensimmäisen jaksossa teemana oli tanssipop ja vierailevana tuomarina toimi Isac Elliot. Ensimmäisessä jaksossa kukaan kilpailijoista ei vielä pudonnut kilpailusta.
| Järjestys | Artisti | Kappale (alkuperäinen esittäjä) |
| --- | --- | --- |
| 1. | Nelli Matula | ”Toxic” (Britney Spears) |
| 2. | Veeti Kallio | ”Despacito” (Luis Fonsi) |
| 3. | Janna | ”We Found Love” (Rihanna) |
| 4. | Tomi Metsäketo | ”Moves Like Jagger” (Maroon 5) |
| 5. | Erika Vikman | ”Vogue” (Madonna) |
| 6. | Mikael Saari | ”Locked Out of Heaven” (Bruno Mars) |
| 7. | Jannika B | ”Can’t Get You Out of My Head” (Kylie Minogue) |
| 8. | Elias Kaskinen | ”Keinutaan” (Antti Tuisku) |
| 9. | André Linman | ”Shape of You” (Ed Sheeran) |
| 10. | Erja Lyytinen | ”Bang Bang” (Jessie J, Ariana Grande, Nicki Minaj) |
2. suora lähetys (15.10.2017)

Toisen jakson teemana oli rakkauslaulut. Vierailevana tuomarina jaksossa toimi Hector. Toisessa jaksossa kukaan kilpailijoista ei vielä pudonnut kilpailusta.
| Järjestys | Artisti | Kappale (alkuperäinen esittäjä) |
| --- | --- | --- |
| 1. | André Linman | ”Kärleken väntar” (Kent) |
| 2. | Erika Vikman | ”Hello” (Adele) |
| 3. | Mikael Saari | ”Olet puolisoni nyt” (Samuli Putro) |
| 4. | Jannika B | ”Always On My Mind” (Elvis) |
| 5. | Elias Kaskinen | ”Tears in Heaven” (Eric Clapton) |
| 6. | Erja Lyytinen | ”Alone” (Heart) |
| 7. | Nelli Matula | ”I Have Nothing” (Whitney Houston) |
| 8. | Veeti Kallio | ”All of Me” (John Legend) |
| 9. | Janna | ”Lupaan olla” (Nopsajalka) |
| 10. | Tomi Metsäketo | ”I Want to Know What Love Is” (Foreigner) |
3. suora lähetys (22.10.2017)

Kolmannen jakson teemana oli stadionrock. Vierailevana tuomarina jaksossa toimi Lauri Ylönen. Kolmannessa jaksossa kukaan kilpailijoista ei vielä pudonnut kilpailusta.
Jaksossa esiintyi vain kahdeksan kilpailijaa, sillä Tomi Metsäketo oli aiemmin viikolla pudotettu kilpailusta ja Janna estyi osallistumasta äkillisen, sairaalahoitoa vaativan sairauden vuoksi.
| Järjestys | Artisti | Kappale (alkuperäinen esittäjä) |
| --- | --- | --- |
| 1. | Jannika B | ”Amaranth” (Nightwish) |
| 2. | Erja Lyytinen | ”The Final Countdown” (Europe) |
| 3. | Elias Kaskinen | ”Highway Star” (Deep Purple) |
| 4. | Veeti Kallio | ”Born to Run” (Bruce Springsteen) |
| 5. | André Linman | ”You Give Love a Bad Name” (Bon Jovi) |
| 6. | Nelli Matula | ”Are You Gonna Go My Way” (Lenny Kravitz) |
| 7. | Erika Vikman | ”Welcome to the Jungle” (Guns N’ Roses) |
| 8. | Mikael Saari | ”The Show Must Go On” (Queen) |
4. suora lähetys (29.10.2017)

Neljännen jakson teemana oli hiphop. Vierailevana tuomarina jaksossa toimi Paleface.
Jakson päätteeksi kaksi vähiten ääniä saanutta kilpailijaa, Veeti Kallio ja Janna, putosivat kilpailusta.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |
| 1. | Elias Kaskinen | ”Pauhaava sydän” (Mikael Gabriel) | Jatkossa |

| 2. | Janna | ”Jump Around” (House of Pain) | Putosi |
| 3. | Erja Lyytinen | ”Hollaback Girl” (Gwen Stefani) | Jatkossa |
| 4. | Mikael Saari | ”Intergalactic” (Beastie Boys) | Jatkossa |
| 5. | Jannika B | ”Jippikayjei” (Cheek) | Jatkossa |
| 6. | Erika Vikman | ”In Da Club” (50 Cent) | Jatkossa |
| 7. | André Linman | ”Rain Over Me” (Pitbull feat. Marc Anthony) | Jatkossa |

| 8. | Veeti Kallio | ”Hehkuu” (JVG) | Putosi |
| 9. | Nelli Matula | ”Super Bass” (Nicki Minaj) | Jatkossa |
5. suora lähetys (5.11.2017)

Viidennen jakson teemana oli elokuvamusiikki. Vierailevana tuomarina jaksossa toimi näyttelijä-ohjaaja Tiina Lymi.
Jakson päätteeksi Mikael Saari putosi kilpailusta.
| Järjestys | Artisti | Kappale (elokuvasta) | Tulos |
| --- | --- | --- | --- |

| 1. | Mikael Saari | ”Kiss From a Rose” (Batman Forever) | Putosi |
| 2. | Erika Vikman | ”It Must Have Been Love” (Pretty Woman) | Jatkossa |
| 3. | André Linman | ”(Everything I Do) I Do It for You” (Robin Hood – varkaiden ruhtinas) | Jatkossa |
| 4. | Nelli Matula | ”My Heart Will Go On” (Titanic) | Jatkossa |
| 5. | Elias Kaskinen | ”Circle of Life” (Leijonakuningas) | Jatkossa |
| 6. | Erja Lyytinen | ”Diamonds Are Forever” (Timantit ovat ikuisia) | Jatkossa |
| 7. | Jannika B | ”Show Me Heaven” (Days of Thunder – ukkosta radalla) | Jatkossa |
6. suora lähetys (12.11.2017)

Kuudennen jakson teemana oli suomipop. Vierailevana tuomarina jaksossa toimi laulaja-lauluntekijä Maija Vilkkumaa.
Jakson päätteeksi Nelli Matula putosi kilpailusta.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |
| 1. | Erja Lyytinen | ”Rusketusraidat” (PMMP) | Jatkossa |

| 2. | Nelli Matula | ”Etsit muijaa seuraavaa” (Gimmel) | Putosi |
| 3. | Elias Kaskinen | ”Kaunis rietas onnellinen” (Kaija Koo) | Jatkossa |
| 4. | Jannika B | ”Via Dolorosa” (Tommi Läntinen) | Jatkossa |
| 5. | André Linman | ”Mies, jolle ei koskaan tapahdu mitään” (J. Karjalainen) | Jatkossa |
| 6. | Erika Vikman | ”Älä koskaan ikinä” (Egotrippi) | Jatkossa |
7. suora lähetys (19.11.2017)

Seitsemännen jakson teemana oli euroviisut. Vierailevana tuomarina jaksossa toimi laulaja Krista Siegfrids. Lähetyksessä esiintyi myös Lordi esittäen euroviisuvoittokappaleensa ”Hard Rock Hallelujah”.
Jakson päätteeksi Erika Vikman putosi kilpailusta.
| Järjestys | Artisti | Kappale (alkuperäinen esittäjä) | Tulos |
| --- | --- | --- | --- |

| 1. | Erika Vikman | ”Eläköön elämä” (Sonja Lumme) | Putosi |
| 2. | Jannika B | ”Diggi-loo diggi-ley” (Herreys) | Jatkossa |
| 3. | André Linman | ”Bye Bye Baby” (CatCat) | Jatkossa |
| 4. | Erja Lyytinen | ”Molitva” (Marija Šerifović) | Jatkossa |
| 5. | Elias Kaskinen | ”Euphoria” (Loreen) | Jatkossa |
8. suora lähetys (26.11.2017)

Kahdeksannen jakson teemana oli kantri. Vierailevana tuomarina jaksossa toimi laulaja Matti Esko. Soolokappaleidensa lisäksi kilpailijat esittivät myös duetot toistensa kanssa.
Jakson päätteeksi Erja Lyytinen putosi kilpailusta.
9. suora lähetys (3.12.2017)

Yhdeksännen jakson teemana oli musikaalit. Vierailevana tuomarina jaksossa toimi laulaja Saara Aalto.
Jakson päätteeksi André Linman putosi kilpailusta.
10. suora lähetys (10.12.2017)

Neljännen tuotantokauden finaalissa jäljellä olelleet kaksi kilpailijaa esittivät kolme eri kappaletta: yhden aiemmin kaudella esittämänsä kappaleen, yhden oman kappaleensa sekä yhden vapaavalintaisen kappaleen. Vierailevana tuomarina jaksossa toimi edellisen kauden voittanut Pete Parkkonen.
Jakson päätteeksi Elias Kaskinen julistettiin kilpailun voittajaksi. Hän sai 54 prosenttia annetuista äänistä.
Jaksolistaus

| Jakso | Esityspäivä | Katsojaluvut (ensiesitys) | Musiikkigenre | Vieraileva tuomari |
| --- | --- | --- | --- | --- |
| 1 | 8. lokakuuta 2017 | 497 000  | tanssipop | Isac Elliot |
| 2 | 15. lokakuuta 2017 | 573 000  | rakkauslaulut | Hector |
| 3 | 22. lokakuuta 2017 | 527 000  | stadionrock | Lauri Ylönen |
| 4 | 29. lokakuuta 2017 | 537 000  | hiphop | Paleface |
| 5 | 5. marraskuuta 2017 | 555 000  | elokuvamusiikki | Tiina Lymi |
| 6 | 12. marraskuuta 2017 | 554 000  | suomipop | Maija Vilkkumaa |
| 7 | 19. marraskuuta 2017 | 624 000  | euroviisut | Krista Siegfrids |
| 8 | 26. marraskuuta 2017 | 632 000  | kantri | Matti Esko |
| 9 | 3. joulukuuta 2017 | 564 000  | musikaali | Saara Aalto |
| 10 | 10. joulukuuta 2017 | 602 000  | Artistin valitsema esitys kaudelta Artistin oma kappale Kaikkien aikojen kappale | Pete Parkkonen |
Françoise Dürr

| Françoise Dürr |
| --- | --- |

Henkilötiedot
Syntynyt: 25. joulukuuta 1942  Alger 
Kansalaisuus:   Ranska
Tennispelaaja
Pituus:  162  cm
Paino:  55 kg
Kätisyys:  oikeakätisyys
Ammattilaisena:  1968–1984
Aiheesta muualla
ITF
WTA
Françoise Dürr (s. 25. joulukuuta 1942 Alger, Ranskan Algeria) on ranskalainen entinen tennispelaaja.
Dürr voitti vuonna 1967 Ranskan avoimissa sekä kaksinpelin että nelinpelin. Ranskan avointen nelinpelin hän voitti myös vuosina 1968–1971. Wimbledonissa hän voitti nelinpelin vuonna 1976 ja Yhdysvaltain avointen nelinpelin vuosina 1969 ja 1972. Sekanelinpelin hän voitti Australiassa 1968, 1971 ja 1973. Yhteensä hän voitti urallaan 26 kaksinpeliturnausta. WTA:n maailmanlistalla Dürr oli parhaimmillaan kolmantena. Hänet valittiin Tennis Hall of Fameen vuonna 2003.
Ranskan Fed Cup -joukkueessa Dürr pelasi ensimmäisen kerran vuonna 1963. Yhteensä hän pelasi 27 maaottelussa. Vuonna 1988 Dürr valittiin WTA-kiertueen kunniajäsen -palkinnon saajaksi.
Urheilu-uransa päätettyään Dürr on toiminut Ranskassa naistenniksen teknisenä johtajana. Hän on naimisissa entisen tennispelaajan, Boyd Browningin kanssa.
Aiheesta muualla

Françoise Durrin ITF-profiili (Arkistoitu – Internet Archive)
Rudolf Hess

| Rudolf Hess |
| --- | --- |
 Rudolf Hess vuonna 1935.
Saksan kansallissosialistisen työväenpuolueen varapuheenjohtaja
 21. huhtikuuta 1933 – 12. toukokuuta 1941  
Johtaja:  Adolf Hitler
Seuraaja:  Martin Bormann puoluekanslian päällikkö
Henkilötiedot
Syntynyt: 26. huhtikuuta 1894
Kuollut: 17. elokuuta 1987 (93 vuotta)
Tiedot
Puolue:  NSDAP (1920–1941)
 Nimikirjoitus
Rudolf Walter Rikhard Heß (yleensä Hess, 26. huhtikuuta 1894 Aleksandria, Egypti – 17. elokuuta 1987 Spandau, Länsi-Berliini) oli Saksan kansallissosialistisen puolueen varajohtaja. Hän oli vuoteen 1941 saakka ainakin nimellisesti puolueen ja natsi-Saksan toiseksi tai kolmanneksi merkittävin henkilö Adolf Hitlerin ja mahdollisesti Hermann Göringin jälkeen. Hitler nimitti Hessin seuraajakseen vuonna 1939, mutta Hess menetti kaikki tittelinsä toukokuussa 1941 jäätyään liittoutuneiden vangiksi. Hän oli lentänyt yksin Skotlantiin aikeenaan neuvotella rauha Yhdistyneen kuningaskunnan ja Saksan välille.
Hess oli yksi kansallissosialistisen puolueen varhaisimmista jäsenistä. Hän pakeni maasta oluttupavallankaappauksen (1923) jälkeen mutta palasi vapaaehtoisesti Hitlerin luokse Landsbergin vankilaan. Siellä Hess kirjoitti tai puhtaaksikirjoitti sekä toimitti Hitlerin saneleman kirjan Taisteluni.
Elämäkerta

Rudolf Hessin isä Fritz Hess oli lähinnä ulkomailla työskennellyt tukkukauppias. Rudolf syntyi Aleksandriassa Egyptissä, missä hän aloitti koulunkäyntinsä saksalaisessa koulussa. Ylioppilastutkinnon jälkeen Hess aloitti kauppatieteiden opinnot Hampurissa. Hän osallistui ensimmäiseen maailmansotaan vapaaehtoisena. Sodan jälkeen hän liittyi Franz von Eppin johtamiin Freikorps-joukkoihin ja osallistui muiden muassa Münchenin neuvostotasavallan murskaamiseen. Hess kuului myös useisiin kansallismielisiin yhdistyksiin.
Hess opiskeli Münchenin yliopistossa oikeustiedettä ja geopolitiikkaa. Opiskeluaikoinaan hän kuuli Münchenissä Hitlerin puhuvan ja liittyi kansallissosialistiseen puolueeseen 1. heinäkuuta 1920 jäsennumerolla 16.[lähde? ] Hänestä tuli eräs Hitlerin luotetuista ja hän osallistui myös kansallissosialistisen opiskelijajärjestön perustamiseen.
Joulukuussa 1928 Hess avioitui opiskelija Ilse Pröhlin (1900–1995) kanssa. Pariskunnalle syntyi poika Wolf Rüdiger vuonna 1937.
Vuonna 1921 Hess haavoittui suojellessaan Hitleriä räjähdykseltä. Hess osallistui vuonna 1923 Hitlerin epäonnistuneeseen vallankaappausyritykseen ja joutui vankilaan. Siellä hän auttoi Hitleriä Mein Kampfin (Taisteluni) kirjoittamisessa. Vapauduttuaan Hess alkoi työskennellä Hitlerille tämän yksityissihteerinä, ja Hitler nimesi hänet adjutantikseen heinäkuussa 1929. Hän sai SS-kenraalin arvon vuonna 1932. Vuonna 1933 Hessistä tuli salkuton valtakunnanministeri ja 21. huhtikuuta 1933 Hitler nimitti Hessin kakkosmiehekseen kansallissosialistisessa puolueessa. Hess tultiin myöhemmin tuntemaan ”Johtajan seuraajana”. Toisen maailmansodan sytyttyä 1. syyskuuta 1939 Hitler nimitti puheessaan valtiopäiville Hessin seuraajakseen, mikäli hänelle sattuisi jotakin taistelussa.
Hess profiloitui 1930-luvulla ”maltillisena kansallissosialistina”, minkä vuoksi hänestä tuli ulkomailla hyvin suosittu. Hitler lähetti Hessin mielellään isännöimään erilaisia ulkovaltojen edustajille pidettyjä vastaanottoja, kuten myös ulkomaille erilaisiin neuvottelutehtäviin.[lähde? ]
Elämäkerta > Lento Skotlantiin

Eräs toisen maailmansodan merkillisimpiä tapahtumia sattui 10. toukokuuta 1941, kun Hess lensi Messerschmitt Bf 110 -koneella Britanniaan tapaamaan Hamiltonin herttuaa. Koneeseen tuli vika, ja laskuvarjolla pelastautunut Hess laskeutui Floorsin maatilalle Eagleshamiin, Glasgow’n eteläpuolelle.
Hess halusi lentää Skotlantiin neuvotellakseen Hamiltonin kanssa rauhasta Saksan ja Britannian välillä. Hän ei halunnut keskustella suoraan Winston Churchillin ja tämän hallituksen kanssa. Hessin ehdotus oli, että Saksa voisi suojella brittiläistä imperiumia, jos tämä ei asettuisi Saksan tielle Manner-Euroopassa.[lähde? ]
Briteille selvisi pian Hessin kummallisesta käytöksestä ja mahdottomista ehdotuksista, että tämä oli liikkeellä omin päin eikä virallisesti edustanut Saksaa. Hitler levitti ympäri Saksaa sanaa, että Hess oli tullut hulluksi ja toimi yksityisesti. Hessin siihenastisesta sihteeristä Martin Bormannista tuli Hessin seuraaja.
Hess vangittiin. Sota-ajan hän oli vangittuna Lontoon Towerissa.
Elämäkerta > Spandaun vanki

Sodan jälkeen Hessiä syytettiin Nürnbergin sotarikosoikeudenkäynnissä. Hänet vapautettiin syytteistä rikoksista ihmiskuntaa vastaan ja sotarikossyytteistä, mutta katsottiin kuitenkin syylliseksi hyökkäyssodan suunnitteluun ja rikoksiin rauhaa vastaan.
Hess sai elinkautisen vankeustuomion, jonka hän kärsi Spandaun vankilassa. Hänet tunnettiin siellä yksinkertaisesti vankina numero 7. Hess osoitti vankeusaikanaan enenevissä määrin omalaatuisia, osin vainoharhaisia piirteitä, jotka tekivät hänestä epäsuositun vartijoiden ja muiden vankien keskuudessa. Hess kieltäytyi työnteosta, koska se oli hänen arvonsa alapuolella. Hän ei myöskään suostunut osallistumaan vankilan jumalanpalveluksiin. Hess valitti jatkuvasti ruumiillisia vaivoja, jotka hänen vankitoverinsa tulkitsivat joko teeskentelyksi tai psykosomaattisiksi vaivoiksi. Lisäksi Hess väitti, että hänet yritettiin myrkyttää. Hän kieltäytyi myös ottamasta vastaan vierailijoita. Vasta vuonna 1969, jolloin Hess oli hoidettavana sairaalassa, hän tapasi vaimonsa ja lapsensa ensi kertaa sodan jälkeen.[lähde? ]
Vuonna 1966 Baldur von Schirach ja Albert Speer vapautettiin Spandausta, ja Hessistä tuli paikan ainoa vanki yli kahdeksi vuosikymmeneksi. (Erich Raeder ja Walter Funk, jotka myös oli tuomittu elinkautiseen vankeuteen, oli vapautettu terveydellisistä syistä, Raeder 1955 ja Funk 1957.) Hess oli luultavasti maailman tarkimmin vartioitu vanki – häntä vartioi samaan aikaan jopa sata liittoutuneiden sotilasta, jotka tulivat vuorokuukausin Britanniasta, Neuvostoliitosta, Yhdysvalloista ja Ranskasta.
Yksin jäätyään Hess sai joitakin erioikeuksia. Hänen selliään ei enää lukittu, joten hän pääsi vapaasti saniteettitiloihin ja vankilan kirjastoon. Hän sai lisäksi vedenkeittimen, jolla pystyi keittämään itselleen teetä ja kahvia haluamaansa aikaan. Vartijoiden mukaan hänen mielenterveytensä järkkyi yhä enemmän vuosien aikana, ja hän menetti suurimman osan muististaan.[lähde? ]
Hess anoi monesti armahdusta, mutta anomukset kariutuivat Neuvostoliiton vastustukseen. Useat poliitikot, kuten Winston Churchill ja Willy Brandt, tuomitsivat Hessin pitämisen vankeudessa. 1980-luvulla yhä useammat poliitikot ja kirkolliset edustajat alkoivat vaatia Hessin vapauttamista – osin humanitäärisistä syistä, osin siksi, että hänestä pelättiin tulevan uusnatsien marttyyri. Hess teki itsemurhan 93-vuotiaana.
Hessin kuoleman jälkeen eurooppalaiset uusnatsit kokoontuivat ”muistomarssille” Wunsiedeliin, jonne Hess oli haudattu. Mielenosoituksia on ollut vuosittain Hessin kuolinpäivänä. Ne olivat kiellettyjä Wunsiedelissä 1991–2000, jolloin uusnatsit marssivat muissa Saksan kaupungeissa ja muun muassa Alankomaissa ja Tanskassa. Vuodesta 2001 uusnatsit ovat jälleen saaneet kokoontua Wunsiedeliin, ja vuonna 2004 marssiin osallistui yli 5 000 uusnatsia. Nämä ovat olleet suurimpia natsien mielenosoituksia Saksassa sitten vuoden 1945. Tästä johtuen heinäkuussa 2011 Hessin ruumis poistettiin haudasta ja polttohaudattiin; tuhkat siroteltiin mereen omaisten läsnä ollessa.
Teorioita

Hessin elämää koskeneita värikkäitä teorioita on liikkunut vuosien mittaan. Anthony Mastersin kirjan The Man Who Was M: The Life of Charles Henry Maxwell Knight mukaan Hessin lento Britanniaan oli James Bond -kirjailija Ian Flemingin kehittämä ansa (Fleming toimi tuolloin Britannian tiedustelupalvelussa). Masters myös väitti, että Hess valitsi lentonsa päivän astrologinsa suositusten mukaan.[lähde? ]
Erilaiset salaliittoteoriat ovat väittäneet, että Spandaun vanki ei ollutkaan Hess vaan kaksoisolento. Tätä perustellaan sillä, että Neuvostoliitto olisi halunnut Hessin pysyvän vankilassa, koska näin he saivat ainakin näennäisesti pysyvän jalansijan Länsi-Berliinissä, minkä taas sanottiin olleen heille poliittisesti hyvin merkittävä asia.
On myös esitetty vaihtoehtoinen teoria kuolinsyystä. Hessin tunisialaisen sairaanhoitajan Abdallah Melaouhin mukaan hänet murhattiin kuristamalla, ja murha lavastettiin itsemurhaksi. Teorian mukaan murhan motiivi olisi ollut Hessin vaientaminen joidenkin sodan aikaisten salaisuuksien vuoksi.